paragraph_text: TOS-1 je opremljen modernim sustavom za upravljane paljbom (skraćeno: SUP). Sva usmjerivanja i pripreme za paljbu se obavljaju unutar vozila, tako se posada ne izlaže neprijateljskoj vatri. Vozilo može stati i pucati na vidljive mete u 90 sekundi od trenutka kočenja, a njime upravlja 3 člana posade, zapovjednik, topnik i vozač. Punjenje lansirnih cijevi obavlja se uz pomoć vozila za punjenje (TZM - transportno-zarjažajuščaja mašina) koje je također napravljeno na temelju podvozja T-72 tenka. Opremljeno je kranom i nosi set raketa.